stanford-oval/wikipedia huggingface dataset:
Bobby Deol
Filmografia

| Vuosi | Elokuva | Rooli | Muuta |
| --- | --- | --- | --- |
| 1977 | Dharam Veer | Nuori Dharam |  |
| 1995 | Barsaat | Badal | Parhaan miestulokkaan Filmfare Awards -palkinto |
| 1997 | Gupt: The Hidden Truth | Sahil Sinha |  |
| 1997 | Aur Pyaar Ho Gaya | Bobby Oberoi |  |
| 1998 | Kareeb | Birju/Brij Kumar |  |
| 1998 | Soldier | Vicky/Raju Malhotra |  |
| 1999 | Dillagi | Rajvir |  |
| 2000 | Badal | Raja/Badal |  |
| 2000 | Hum To Mohabbat Karega | Rajiv Bhatnagar |  |
| 2000 | Bichhoo | Jeeva |  |
| 2001 | Aashiq | Chander Kapoor |  |
| 2001 | Ajnabee | Raj Malhotra |  |
| 2002 | Kranti | Abhay Pratap Singh |  |
| 2002 | 23rd March 1931: Shaheed | Bhagat Singh |  |
| 2002 | Humraaz | Raj Singhania | Parhaan miespääosan Filmfare Awards -ehdokkuus |
| 2002 | Chor Machaaye Shor | Shyam Singh/Ram Singh |  |
| 2004 | Kismat | Tony |  |
| 2004 | Bardaasht | Aditya Shrivastav |  |
| 2004 | Ab Tumhare Hawale Watan Saathiyo | Kunaljit Singh/Vikramjeet Singh |  |
| 2005 | Jurm | Avinash Malhotra |  |
| 2005 | Tango Charlie | Sepoy Tarun Chauhan |  |
| 2005 | Barsaat | Arav |  |
| 2005 | Dosti: Friends Forever | Karan |  |
| 2006 | Humko Tumse Pyaar Hai | Raj |  |
| 2006 | Alag |  | Erikoisesiintyminen laulussa ”Sabse Alag” |
| 2007 | Shakalaka Boom Boom | A.J. |  |
| 2007 | Jhoom Barabar Jhoom | Steve Singh/Satvinder Singh |  |
| 2007 | Apne | Karan Singh Choudhary |  |
| 2007 | Naqaab | Karan Khanna/Rohit Shroff |  |
| 2007 | Om Shanti Om | Itsenään | Erikoisesiintyminen laulussa ”Deewangi Deewangi” |
| 2007 | Nanhe Jaisalmer | Itsenään |  |
| 2008 | Chamku | Chamku |  |
| 2008 | Heroes | Dhananjay ”DJ” Shergill |  |
| 2008 | Dostana | Abhimanyu Singh |  |
| 2009 | Ek – The Power of One | Nandu |  |
| 2009 | Vaada Raha | Tohtori Duke Chawla |  |
| 2010 | Help | Vic |  |
| 2011 | Yamla Pagla Deewana | Gajodhar Singh Dhillon |  |
| 2011 | Thank You | Raj Malhotra |  |
| 2012 | Players | Ronnie |  |
| 2013 | Yamla Pagla Deewana 2 | Gajodhar Singh/Prem Oberoi/Q. Oberoi |  |
| 2017 | Poster Boys | Vinay Sharma |  |
| 2018 | Race 3 | Yash Singh |  |
| 2018 | Yamla Pagla Deewana: Phir Se | Kala |  |
| 2019 | Housefull 4 | Dharamputra/Max |  |
| 2020 | Class of ’83 | Vijay Singh |  |
| 2021 | Penthouse |  |  |
| 2021 | Love Hostel |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Bobby Deol Internet Movie Databasessa. (englanniksi)
Bobby Deol Allmoviessa (englanniksi)
Brandon Pirri

| Brandon Pirri |
| --- | --- |

Henkilötiedot
Syntynyt: 10. huhtikuuta 1991 (ikä 33) Toronto, Ontario
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  183 cm
Paino:  84 kg
Seura
Seura:  Chicago Blackhawks / Rockford IceHogs
Sarja:  NHL / AHL
Pelaajaura
Pääsarjaura:  2010–
Aik. seurat:  Florida Panthers (NHL) Anaheim Ducks (NHL) New York Rangers (NHL) Vegas Golden Knights (NHL) Chicago Wolves (AHL)
NHL-varaus:  59. varaus, 2009 Chicago Blackhawks
Brandon Pirri (s. 10. huhtikuuta 1991 Toronto, Ontario) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Chicago Blackhawksin organisaatiota. Pirri on ennen pelannut NHL:ssä myös Anaheim Ducksissa, Florida Panthersissa, New York Rangersissa sekä Vegas Golden Knightsissa. Syyskuussa 2020 Golden Knights kauppasi Pirrin Chicago Blackhawksiin vaihdossa Dylan Sikuraan.
Braunschweig-Lüneburgin vaaliruhtinaskunta

Braunschweig-Lüneburgin vaaliruhtinaskunta (saks. Kurfürstentum Braunschweig-Lüneburg), epämuodollisesti Hannoverin vaaliruhtinaskunta (Kurfürstentum Hannover), perustettiin vuonna 1692 Pyhän saksalais-roomalaisen keisarikunnan yhdeksänneksi vaaliruhtinaskunnaksi. Sitä hallitsi Hannover-suku, joka oli Welf-suvun sivuhaara.
Keisari Leopold I ylensi Hannoverin kaupungin ympäristössä sijainnutta Calenbergin ruhtinaskuntaa hallinneen herttua Ernst Augustin vaaliruhtinaaksi kiitokseksi tämän avusta yhdeksänvuotisessa sodassa. Nimitystä protestoitiin eikä se tullut virallisesti voimaan kuin vasta vuonna 1708 valtiopäivien hyväksyttyä sen. Braunschweig-Lüneburgin ensimmäinen vaaliruhtinas oli Ernst Augustin poika, Yrjö I Ludvig, josta tuli Ison-Britannian kuningas Yrjö I vuonna 1714, jolloin vaaliruhtinaskuntaa alettiin hallita personaaliunionissa Britannian kanssa.
Vaaliruhtinaskunta sulautettiin Napoleonin Ranskan vasallivaltio Westfalenin kuningaskuntaan vuonna 1807, kunnes Wienin kongressi palautti Hannover-suvun vallan ja vaaliruhtinaskunnasta tuli Hannoverin kuningaskunta vuonna 1814. Personaaliunioni Britannian kanssa kesti vuoteen 1837.
Vaaliruhtinaat

Ernst August 1692–1698
Yrjö I Ludvig 1698–1727 (vuodesta 1714 Ison-Britannian kuningas Yrjö I)
Yrjö II August 1727–1760 (Ison-Britannian kuningas Yrjö II)
Yrjö III Vilhelm Fredrik 1760–1807 (Ison-Britannian kuningas Yrjö III)
Aiheesta muualla

Kuvia tai muita tiedostoja aiheesta Braunschweig-Lüneburgin vaaliruhtinaskunta Wikimedia Commonsissa
Brändholm

Brändholm
| --- | --- |
Sijainti:  60°9′0.00″N, 24°46′03.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,022 km²
muokkaa - muokkaa wikitekstiä - muokkaa Wikidataa
Brändholm on saari Espoon Matinkylässä. Sitä erottaa mantereesta kapea Brändholmssundet. Saaren etelä–pohjoissuuntainen pituus on noin neljänneskilometri. Haukilahden venesatama sijaitsee Brändholmin koillispuolella. Lounaassa lähimpiä saaria ovat Pitkäsaari, Buguholm ja Iso Vasikkasaari.
Aiheesta muualla

Tiedostopalvelu.maanmittauslaitos.fi
Paikkatietoalusta: Brändholm
Brändholm, Uusimaa, Finland — Sunrise, Sunset, and Daylength
Ilmatieteen laitos: Sääennuste Brändholm, Espoo
Bludenz

| Bludenz |
| --- | --- |

 vaakuna
 Bludenz
 Koordinaatit: 47°8′0″N, 9°49′0″E 
Valtio:  Itävalta
Osavaltio:  Vorarlberg
Piiri:  Bludenz
Pinta-ala:  
 – Kokonaispinta-ala:  30 km²
Korkeus:  588 m
Väkiluku (2021):  14 961
 – Väestötiheys:  490 as./km²
 
 www.bludenz.at 
Infobox OKVirheellinen NIMI-arvo: 
Bludenz on kaupunki Vorarlbergin osavaltiossa Itävallassa. Kaupunki sijaitsee vuoristoisella seudulla viiden laakson, Klostertalin, Montafonin, Walgaun, Brandnertalin ja Groß Walsertalin, yhtymäkohdassa. Kaupunki on Bludenzin piirin hallinnollinen keskus, hallintorakennus sijaitsee 1700-luvulla rakennetussa Gayenhofenin linnassa. Bludenzin pinta-ala on 30 neliökilometriä. Vuonna 2021 kaupungissa asui 14 961 ihmistä.
Kuvia

Bludenz
Laaksoa Bludenzin ympärillä
Aiheesta muualla

Kuvia tai muita tiedostoja aiheesta Bludenz Wikimedia Commonsissa
Virallinen sivu
Bugatti Formula 1 -sarjassa

| Bugatti |
| --- | --- |
Koko nimi:  Bugatti
Päämaja:   Ranska
Perustajat:  ?
Tunnetuimmat kuljettajat:  Maurice Trintignant
Saavutukset Formula 1:n MM-sarjassa
Ensimmäinen kilpailu:  Ranskan GP 1956
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Ranskan GP 1956
Bugatti osallistui Formula 1 -sarjassa ainoastaan yhteen MM-kilpailuun kaudella 1956. Tallin autoa ajanut Maurice Trintignant keskeytti kilpailun 18.kierroksen jälkeen. Talli kilpaili myös Grand Prix -autoilussa ja F1-sarjan ulkopuolisissa kilpailuissa.
Bobby Clarke

Bobby Clarke vuonna 1983.
Robert Earle "Bobby" Clarke O.C. (s. 13. elokuuta 1949 Flin Flon, Manitoba, Kanada) on entinen kanadalainen jääkiekkoilija ja Philadelphia Flyers -seuran entinen toimitusjohtaja. Clarke on NHL:n maineikkaimpia keskushyökkääjiä ja 1970-luvun menestyneimpiä kanadalaispelaajia.
Clarke oli nousukauttaan eläneen Philadelphia Flyersin ensimmäisiä todellisia tähtivarauksia, ja hän johti joukkueensa kahteen Stanley Cup -voittoon ja tuli itse valituksi liigan arvokkaimmaksi pelaajaksi kolme kertaa.
Ura

Clarke pelasi sarjakiekkoa kahdeksan ikäisestä. Hänellä havaittiin diabetes varhaisnuoruudessa. Sairaus sai NHL-seurat välttämään hänen varaamistaan, vaikka hänen saavutuksensa juniorina kotikaupungin Flin Flon Bombers -joukkueen riveissä olivat tunnettuja. Philadelphia Flyersin organisaatio kuitenkin konsultoi diabetes-eksperttejä, jotka vakuuttivat, että Clarke pysyisi kunnossa, kunhan vain huolehtisi terveydestään. Flyers varasi Clarken toisella vuorollaan kaikkiaan 17. pelaajana vuonna 1969.
Diabetes ja itseään säästelemätön pelityyli eivät estäneet Clarkea pelaamasta useimpina kausinaan enemmän kuin 70 peliä 80 mahdollisesta. Clarken ravintotankkaus tuli kuuluisaksi: hän saattoi juoda pari pulloa limonadia ja ottaa kolme lusikallista sokeria ennen peliä. Pelin aikana diabeetikkosentteri jatkoi tyypillisesti nauttimalla pari pulloa appelsiinimehua, makeaa purukumia ja suklaapatukoita pitääkseen veren sokerin korkealla koko ottelun keston.
Bobby Clarke pelasi 1969–1984 15 kautta NHL:ssä. Hänelle tunnusomaista oli joka vaihdon pelaaminen täysillä, osallistuminen puolustuspeliin ja syöttötaito. Esikuvallisena joukkuepelaajana hän saavutti niin fanien kuin pelaajienkin arvostuksen.
Lopetettuaan pelaajauransa 1983–84 Bobby Clarke oli tehnyt 358 maalia ja antanut 852 syöttöä  1144 pelissä. Jäähyminuutteja kertyi 1453 Lopettaessaan hän oli liigan kaikkien aikojen tilaston neljäs syötöissä ja kymmenes tehopisteissä.
Wayne Gretzky on myöntänyt, että Clarken tapa pelata vastustajan maalin takana inspiroi häntä kehittämään tätä osaa omassa pelissään. Maalin takaa syöttämisestä tulikin kaikkien aikojen kiekkoilijana pidetyn Gretzkyn tunnetuimpia tekniikoita.
Saavutuksia

pelasi NHL:n tähdistöottelussa kahdeksan kertaa (1970, 1971, 1972, 1973, 1974, 1975, 1977 ja  1978)
Bill Masterton Trophy 1972 (osoittanut suurinta sisukkuutta, urheiluhenkeä ja omistautumista)
1972 Summit Seriesissä Neuvostoliittoa vastaan
Hart Memorial Trophy 1973, 1975, 1976 (NHL:n kauden arvokkain pelaaja)
Lester B. Pearson Award 1973 (pelaajat äänestivät keskuudestaan kauden parhaan pelaajan)
NHL:n kakkostähtikentässä 1973, 1974
NHL:n ykköstähtikentässä 1975, 1976
Stanley Cupin voittaja 1974 ja 1975 (Philadelphia Flyersin kapteenina)
Kanada-cupissa 1976
NHL All Starsin riveissä Challenge Cupissa 1979 Neuvostoliittoa vastaan
Lester Patrick Trophy 1980
Helsingin MM-kisoissa 1982
Yanick Dupre Memorial 1982
Frank J. Selke Trophy 1983 (National Hockey Leaguen parhaalle puolustavalle hyökkääjälle)
Philadelphia Flyers jäädytti pelinumeron 16 vuonna 1984
Jääkiekon Hockey Hall of Fameen 1987
Sijalla 23 The Hockey News -lehden 100 suurimman jääkiekkoilijan valinnassa 1998
Kanadan Sports Hall of Fameen 2005
Tilastot > Kansainvälinen ura

| Vuosi | Joukkue | Turnaus | O | M | S | Pist>  | RM |
| --- | --- | --- | --- | --- | --- | --- | --- |
| 1972 |  Kanada | Summit Series | 8 | 2 | 4 | 6 | 18 |
| 1976 | Kanada | Kanada Cup | 6 | 1 | 2 | 3 | 0 |
| 1979 | NHL All Stars | Challenge Cup | 3 | 0 | 1 | 1 | 0 |
|  1982 | Kanada |  MM-kisat | 9 | 0 | 1 | 1 | 6 |
Aiheesta muualla

Bobby Clarke The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Jean Ratelle | Bill Masterton Memorial Trophyn voittaja 1972 | Seuraaja: Lowell MacDonald |
| 0 | 1 | 2 |
| --- | --- | --- |
| Edeltäjä: Bobby Orr Phil Esposito | Hart Memorial Trophyn voittaja 1973 1975, 1976 | Seuraaja: Phil Esposito Guy Lafleur |
| 0 | 1 | 2 |
| --- | --- | --- |
| Edeltäjä: Phil Esposito | Lester B. Pearson Awardin voittaja 1973 | Seuraaja: Bobby Orr |
| 0 | 1 | 2 |
| --- | --- | --- |
| Edeltäjä: Steve Kasper | Selke Trophyn voittaja 1983 | Seuraaja: Doug Jarvis |
Bobby Charlton

| 0 | 1 | 2 |
| --- | --- | --- |

Henkilötiedot
Koko nimi: Robert Charlton
Syntymäaika: 11. lokakuuta 1937
Syntymäpaikka: Ashington, Englanti
Kuolinaika: 21. lokakuuta 2023 (86 vuotta)
Pelipaikka: Keskikenttä
| Urheilijan ura> Junioriseurat |
| --- | --- | --- | --- |
 1953–1954: East Northumberland schools Manchester United
Seurat
| Vuodet | Seura | Ottelut (Maalit) | Ottelut (Maalit) |
| 1954–1973 1973–1974 1975 | Manchester United Preston North End Waterford United | 606 (199) 38 (12) 31 (18) | 606 (199) 38 (12) 31 (18) |
Maajoukkue
| 1958–1970 | Englanti | 106 (49) | 106 (49) |
Valmennusura
1973–1974 1976: Preston North End (pelaaja-manageri) Wigan Athletic (väliaikainen manageri)
 Seurajoukkueuran tilastot kattavat vain kansalliset sarjat.
Robert ”Bobby” Charlton (11. lokakuuta 1937 Ashington – 21. lokakuuta 2023) oli englantilainen jalkapalloilija, joka voitti urallaan maailmanmestaruuden, Euroopan cupin, Englannin-mestaruuden ja FA Cupin. Hän edusti Manchester Unitedia 758 ottelussa ja teki niissä 249 maalia. Charlton piti pitkään hallussa sekä Manchester Unitedin että Englannin maajoukkueen maaliennätystä.
Nuoruus ja perhe

Bobby Charlton syntyi 1937 Ashingtonin kaivoskylässä. Hän oli kaivostyöläinen Robert Charltonin ja Elizabeth ”Cissie” Milburnin toinen poika. Perheeseen syntyi yhteensä neljä poikaa. Bobbyn veljistä myös Jack teki pitkän ammattilaisuran. Elizabeth-äidin veljistä puolestaan neljä oli ammattilaisjalkapalloilijoita.
Charlton oli jo nuorena huippulahjakkuus, ja lähti peruskoulun jälkeen oppikouluun Bedlingtoniin, jossa pelattiin jalkapalloa. Ashingtonin oppikoulu tunnettin enemmän rugbystä. Charlton pelasi viimeisenä kouluvuotenaan neljä ottelua Englannin koulumaajoukkueessa. Hän teki otteluissa viisi maalia ja herätti kiinnostusta monissa seuroissa.
Seurajoukkueura

Charlton sai tarjouksen 18 seuralta, mutta teki vuonna 1953 sopimuksen Manchester Unitedin kanssa. Hän aloitti ammattilaisuransa lokakuussa 1954 ja oli vuosina 1954, 1955 ja 1956 voittamassa alle 18-vuotiaiden FA Youth Cupin. Manchester Unitedin edustusjoukkueessa hän pelasi ensimmäisen kerran 6. lokakuuta 1956. Hän teki ottelussa kaksi maalia.
Charlton vakiinnutti paikkansa Manchester Unitedin kokoonpanossa kauden 1956–1957 loppupuolella. Kausi päättyi Unitedin historian viidenteen mestaruuteen. Seuraavalla kaudella Manchester United osallistui ensimmäisenä englantilaisjoukkueena Euroopan cupiin.
Vuonna 1958 koettiin yksi englantilaisen jalkapallohistorian surullisimmista hetkistä. Manchester Unitedin joukkue oli palaamassa 6. helmikuuta pelimatkalta Jugoslaviasta voitettuaan puolivälierissä Belgradin Punaisen tähden. Münchenissä tapahtuneen välitankkauksen jälkeen lentokone ei kolmannellakaan yrittämällä päässyt ilmaan vaan törmäsi lentokentän aitaan ja sen takana olevaan taloon. Onnettomuudessa kuoli 23 ihmistä, joiden joukossa kahdeksan Unitedin pelaajaa. Charlton lensi onnettomuudessa ulos koneesta, mutta selvisi kuin ihmeen kaupalla vähin vammoin.
Charlton palasi kokoonpanoon vain 23 päivää lento-onnettomuuden jälkeen, ja joukkue ylsi vielä saman kauden aikana FA Cupin loppuotteluun. Sen se hävisi 2–0 Bolton Wanderersille.
Charltonin ympärille alettiin 1960-luvulla rakentaa Manchester United uutta joukkuetta, joka oli parhaimmillaan 1960-luvun puolivälissä. Charltonin lisäksi joukkueeseen kuuluivat muun muassa George Best ja Denis Law. He olivat voittamassa FA Cupia 1963 sekä sarjamestaruutta 1965 ja 1967.
Manchester United ylsi 1968 Euroopan cupin voittoon, kun se kaatoi loppuottelussa SL Benfican 4–1. Charlton toimi Unitedin kapteenina ja teki ottelussa kaksi maalia. Hän jätti pelin jälkeiset voitonjuhlat väliin, sillä hän halusi ennemmin muistella kymmenen vuotta aiemmin lento-onnettomuudessa kuolleita ystäviään.
Manchester Unitedin valmentaja Matt Busby lopetti vuonna 1969, ja joukkueen menestyskausi alkoi olla ohi. Charlton pelasi Unitedissa kuitenkin vuoteen 1973 asti. Hän pelasi 17 kauden aikana joukkueessa 758 ottelua ja teki niissä 249 maalia. Kummatkin olivat ennätyksiä, joita ei rikottu yli 30 vuoteen. Ryan Giggs ohitti hänet pelien määrässä vuonna 2008 ja Wayne Rooney maaleissa 2017.
Manchester Unitedin jälkeen Charlton pelasi vielä Prestonissa vuosina 1973–1975.
Ura Englannin maajoukkueessa

Charlton valittiin maajoukkueeseen vuonna 1958 otteluun Skotlantia vastaan. Toisessa ottelussa Portugalia vastaan hän teki molemmat maalit. Maajoukkueessa Charlton osallistui vuoden  1958 MM-kisoihin Ruotsissa, vaikka ei pelannut niissä yhtään ottelua.
Charlton teki maaottelutasolla hattutemput Yhdysvaltoja vastaan vuonna 1959 ja Meksikoa vastaan vuonna 1961. Hän pelasi 1962 MM-kisojen karsinnoissa sekä lopputurnauksessa kaikki Englannin neljä ottelua Unkaria, Argentiinaa, Bulgariaa ja Brasiliaa vastaan. Hän teki maalin alkusarjan ottelussa Argentiinaa vastaan.
Charlton oli Englannin maajoukkueen tukipylväitä Englannin omissa kotikisoissa 1966. Englanti pääsi alkulohkostaan jatkoon voitettuaan Meksikon ja Ranskan. Meksikoa vastaan Charlton teki kaukolaukauksellaan yhden uransa kuuluisimmista maaleista. Välierässä Portugalia vastaan Charlton teki yhden maalin ottelun päättyessä Englannin 2–1 voittoon. Loppuottelussa Englantia vastaan ryhmittyi Saksa ja Charltonin henkilökohtaiseksi vastustajaksi ilmestyi nuori Franz Beckenbauer. Nämä kaksi pelaajaa seurasivat niin tarkasti toisiaan, että kumpikaan ei finaalissa loistanut. Ottelu siirtyi jännittävien vaiheiden jälkeen jatkoajalle, jolloin Englannin Geoff Hurst laukoi pallon yläriman alareunaan, josta se kimposi suoraan alaspäin. Kiistanalainen maali hyväksyttiin, ja tekemällä vielä toisen maalin Englanti voitti ottelun ja maailmanmestaruuden. Bobby Charltonin panosta Englannin maailmanmestaruudessa kuvaa valinta Euroopan parhaimmaksi jalkapalloilijaksi vuonna 1966.
Charlton pelasi vielä vuoden 1970 MM-kisoissa, joissa Englanti kuitenkin hävisi puolivälierissä Länsi-Saksaa vastaan. Ottelu oli samalla Charltonin suunnittelematon jäähyväisottelu maajoukkueessa.
Kaiken kaikkiaan Bobby Charlton pelasi yhteensä 106 maaottelua tehden 49 maalia. Englannin maajoukkueen maalintekijätilastossa hän on toisena Wayne Rooneyn jälkeen.
Tunnustuksia

Bobby Charlton aateloitiin vuonna 1974 tunnustuksena hänen työstään englantilaisen jalkapallon hyväksi.
Lokakuussa 2011 Saksan jalkapallokulttuurin liitto palkitsi Charltonin Walther-Bensemann-kunniapalkinnolla elämäntyöstään jalkapallon parissa.
Bobby Charlton vuonna 1970.
Bill Wirtz

William W. Wirtz (5. lokakuuta 1929 Detroit, Michigan, Yhdysvallat – 26. syyskuuta 2007 Evanston, Illinois, Yhdysvallat) oli yhdysvaltalainen miljonääri ja urheiluvaikuttaja, joka tunnettiin etenkin NHL-seura Chicago Blackhawksin omistajana ja puheenjohtajana.
Urheiluvaikuttaja

Wirtz valmistui Brown Universitystä vuonna 1950. Hänestä tuli Chicago Blackhawksin omistaja vuonna 1954, kun isä-Arthurin johdolla Wirtzin perhe osti joukkueen. Vuonna 1966 Bill Wirtz nimettiin Chicagon puheenjohtajaksi, jonka myötä hänen 41-vuotinen kautensa seuran johdossa alkoi.
Vuonna 1970 Wirtz nimettiin NHL:n omistajien johtokunnan puheenjohtajaksi ensimmäiselle kaudelle. Toisen kauden Wirtz aloitti vuonna 1974, jolloin NHL:ää uhkasi uusi WHA-liiga. Hän oli merkittävässä asemassa NHL:n voimistumisessa, sillä hän neuvotteli uuden työehtosopimuksen NHLPA:n kanssa, mikä takasi NHL:lle taloudellisen tasapainon. Myöhemmin hän oli mukana tekemässä NHL:n ja WHA:n yhdistymissopimusta. Wirtz oli kaikkiaan 18 vuotta NHL:n omistajien johtokunnan puheenjohtajana, kauemmin kuin kukaan muu liigan historiassa.
Wirtz oli merkittävä taustatekijä Chicago Blackhawksin uuden kotihallin, United Centerin valmistumisessa. Wirtz kokosi rahoituksen yhdessä koripalloseura Chicago Bullsin omistaja Jerry Reinsdorfin kanssa kokonaan yksityisistä varoista. United Center valmistui vuonna 1994, ja Wirtz oli ylpeä hankkeen toteutumisesta ilman verorahoja.
NHL:n ulkopuolella Wirtz vaikutti myös olympiakomiteassa vuosien 1980 ja 1984 talviolympialaisissa.
Wirtz valittiin Hockey Hall of Fameen vuonna 1976 ja Yhdysvaltain jääkiekon Hall of Fameen vuonna 1985. Lisäksi hänet palkittiin vuonna 1978 Lester Patrick Trophyllä jääkiekon kehittämisessä Yhdysvalloissa.
Urheiluvaikuttaja > Kritiikki

Wirtzin rahankäyttöä omistamansa seuran suhteen kritisoitiin pitkään. Monet Chicago-fanit syyttivät Wirtziä tähtipelaajien päästämisestä pois ja useimpien kotipelien televisioinnin kieltämisestä. Hän kertoi tavoitteekseen tuoda Stanley Cup jälleen Chicagoon, mutta ei kuitenkaan lähtenyt palkkakisaan huippupelaajista, minkä johdosta hän sai lempinimensä "Dollar Bill".
Chicago ei voittanut Stanley Cupia koko sinä aikana, jona Wirtz toimi joukkueen puheenjohtajana. Seuran viimeinen mestaruus on vuodelta 1961. Sen jälkeen, kun Blackhawks muutti uuteen United Centeriin, joukkue on ollut pudotuspeleissä vain neljä kertaa. Chicagon yleisökeskimäärä on vain 12 700, kun halliin mahtuu 20 500 katsojaa.
Talouselämä ja hyväntekeväisyystyö

Wirtz toimi myös tiiviisti liike-elämässä. Hän hankki omaisuutensa panimoteollisuudessa sekä pankkialalla . Wirtzin omaisuuden arvon on arvioitu olevan yli 550 miljoonaa dollaria .
Vaikka Wirtz piti Chicagossa tarkkaa rahapolitiikkaa, hänet tunnettiin kaupungissa kuitenkin hyväntekijänä. Chicago Blackhawk Charities perustettiin Wirtzin ohjauksessa vuonna 1993. Perustamisensa jälkeen järjestö on lahjoittanut yli 7,5 miljoonaa dollaria eri hyväntekeväisyyskohteisiin, kuten nuorten urheilulle, kodittomien turvapaikoille ja kuntoutuslaitoksille.
Yksityiselämä

Wirtz oli naimisissa. Hänellä oli vaimonsa Alicen kanssa yhteensä viisi lasta: Rocky, Gail, Karey, Peter ja Alyson.
Wirtz kuoli Evanstonin sairaalassa varhain keskiviikkoaamuna 26. syyskuuta 2007 syövän nujertamana
Bill Wirtzin rakennuttama United Center.
Chicago Blackhawks ei saavuttanut ainuttakaan Stanley Cup -voittoa Wirtzin puheenjohtajuuden aikana
Brandon Mull

| Brandon Mull |
| --- | --- |
 Brandon Mull vuonna 2008
Henkilötiedot
Syntynyt: 18. marraskuuta 1974 (ikä 49)
Kansalaisuus:  Yhdysvallat
Kirjailija
Tuotannon kieli: Englanti
Tyylilajit:  fantasia
Esikoisteos:  Myyttihovi
Aiheesta muualla
Kotisivut
Löydä lisää kirjailijoitaKirjallisuuden teemasivulta
Brandon Mull (s. 18. marraskuuta 1974) on yhdysvaltalainen fantasiakirjailija. Hänet tunnetaan lapsille ja nuorille suunnatusta Myyttihovi-sarjastaan.
Aiheesta muualla

Brandon Mullin virallinen kotisivu (englanniksi)
Brandon Mull Risingshadow-sivustolla
Bulgarian jääkiekkoliiga

Bulgarian jääkiekkoliiga (bulg. Държавното първенство по хокей на лед) on jääkiekon korkein sarjataso Bulgariassa. Liigassa pelaa 8 joukkuetta, jotka on jaettu kahteen lohkoon. Ryhmä A on ammattilaisjoukkueiden sarja ja Ryhmä B on amatöörisarja.
Joukkueet

| 0 | 1 | 2 |
| --- | --- | --- |
Ryhmä A
| Joukkue | Areena | Kaupunki |
| HK Levski Sofia | Winter Palace of Sports | Sofia, Bulgaria |
| HK Slavija Sofia | Stadium Slavia | Sofia, Bulgaria |
| HK Spartak Sofia | Winter Palace of Sports | Sofia, Bulgaria |
| HK TsSKA Sofia | Winter Palace of Sports | Sofia, Bulgaria |
Ryhmä B
| Joukkue | Areena | Kaupunki |
| Chervena Zvezda Sofia | Stadium Slavia | Sofia,  Bulgaria |
| Dinamo Sofia | Stadium Slavia | Sofia,  Bulgaria |
| Ledenite Dyavoli Sofia | Winter Palace of Sports | Sofia,  Bulgaria |
| Torpedo Sofia | Stadion Slavia. | Sofia,  Bulgaria |
Aiheesta muualla

www.kunki.org (Bulgarian) (Arkistoitu – Internet Archive)